Lugupeetud Andmekaitseinspektsioon!

Koostöös Politsei- ja piirivalveametiga lõppes selle aasta kevadel Tartu Ülikooli Terioloogia töörühmal üle aasta kestnud projekt, milles piirivalve jagas iganädalast kokkuvõtet Saatse kordoni haldusalas olevate PPA piirikaameratel nähtud suurkiskjate (ilves, hunt, karu) kohta (nägemise kellaaeg, kuupäev, mitu isendit, kas ületasid piiri Eestist Venemaale või vastupidi) terioloogia töörühma teadlastega. Projekti eesmärk on mõista suurkiskjate liikumist Eesti ja Venemaa vahel. Lisaks kasutame ka samas piirkonnas korjatud suurkisjate väljaheidete peal tehtud DNA-analüüse, mille abil saame loomade liikumist Eesti ja Venemaa vahel analüüsida. Kuna PPA muutus kaamerate asukohti ning keerulise olukorra tõttu Venemaaga uusi kaamerate asukohti meiega enam jagada julgeolekukaalutlustel ei saanud, siis lõppes see projekt sel kevadel.

Nüüd võtsime Saatse kordoniga uuesti ühendust, et kas võime nende halduspiirkonda ise panna rajakaameraid (nagu paljudel jahimeestel üle Eesti). PPA (vastus Argo Segasaarelt, kes on Saatse kordoni vanemametnik) palus selleks Andmekaitseinspektsiooniga ühendust võtta ning samuti maaomanikega, kelle maadel need kaamerad olema hakkaksid.

Saadangi suurkiskjate liikumist arvestades esialgse valiku rajakaamerate asukohtadega:

ID N E

1 57.866696 27.781922

2 57.85117 27.79117

3 57.89450 27.77050

4 57.84683 27.71133

5 57.84028 27.71247

6 57.86405 27.77882

7 57.84418 27.78503

8 57.86555 27.81567

Jään ootama vastust, kas Andmekaitseinspektsioon näeb teiste isikute riivet sellistes rajakaamera asukohtades ja kui ei, siis võtan järgmiseks ühendust vastavate maaomanikega.

Lugupidamisega,

Maris Hindrikson

Tartu Ülikooli terioloogia teadur

J. Liivi 2-212

5542532

/digitaalselt allkirjastatud/